Алумни клубот е организиран така што нуди стручна и корисна поддршка на студентите и дипломците во развивањето на вештини и знаења кои ќе им бидат неопходни при нивното вработување или понатамошното дообразување, како и поврзување на академската заедница и заедницата на работодавачите. Основните цели на овој клуб се поврзување на дипломираните студенти и работодавачите и развивањето на свеста кај студентите и дипломците за современите услови на работа, односно дека работодавачите бараат нешто повеќе од диплома. Структурата на алумни клубот им овозможува на студентите да разберат дека е потребно развивање на практични вештини и способности поради нивната подобра подготовка за пазарот на трудот кој забрзано се менува.